<classify> WAWAKILISHI pekee wa Tanzania katika mashindano ya kimataifa Yanga jana walianza vibaya mbio za kusaka nafasi ya kutinga makundi ya Kombe la Shirikisho Afrika baada ya kufungwa 2-1 na Pyramids ya Misri katika mchezo uliofanyika kwenye Uwanja wa CCM Kirumba jijini hapa. Mchezo huo wa kwanza wa mchujo ulikuwa muhimu kwa Yanga kushinda tena kwa mabao mengi ili kujiweka vizuri kwa ajili ya mchezo wa marudiano utakaofanyika Jumapili nchini Misri.Pyramids ndio walikuwa wa kwanza kupata bao kupitia kwa Erick Traory wa Ivory Coast baada ya kupiga shuti kali lililowapita mabeki wa Yanga na kipa wao, Farouk Shikalo na kujaa wavuni. Hadi kipindi cha kwanza kinamalizika, Pyramids walikuwa mbele kwa bao 1-0. Pyramids iliandika bao la pili katika dakika ya 62 lililofungwa na Abdallah Said baada ya kuujava mpira wavuni kufuatia pasi ya Mohamed Farouk. Yanga waliandika bao la kufutia machozi katika dakika ya 87 kupitia kwa Papy Tshishimbi kwa shuti kali lililojaa wavuni. Pyramids walifanya shambulio la nguvu la kwanza katika lango la Yanga katika dakika ya kwanza na kipa wa Yanga, Farouk Shikalo alifanya kazi ya ziada kuokoa la sivyo wangefungwa mapema. Dakika tisa baadae kipa wa Pyramids, Ahmed Elshenawya aliokoa shuti la Ally Sonso katika dakika ya 27, huku Kelvin Yondani akipewa kadi ya njano katika dakika ya 29. Dakika ya 79 kipa wa Pyramids Ahmed Mahmoud alikoa mpira wa adhabu uliopigwa na Juma Balinya. Katika dakika ya 90, Yanga ilipata pigo kubwa baada ya beki wake hodari Kelvin Yonda kupewa kadi ya pili ya njano na kutolewa nje baada ya kumchezea vibaya mchezaji mmoja wa Pyramids.Mrisho Ngasa akipewa kadi ya njano dakika ya 42mbili baadaetisa. Kwa matokeo hayo, Yanga wamejiweka katika nafasi ngumu ya kutinga hatua ya makundi, kwani sasa wanahitaji angalau ushindi wa kuanzia mabao 2-0 ili watinge hatua hiyo ya makundi.Yanga walipata nafasi ya kucheza hatua hiyo ya mtoano ya kusaka kucheza makundi ya Kombe la Shirikisho Afrika baada ya kutolewa katika michuano ya Ligi ya Mabingwa wa Afrika kufuatia kufungwa na Zesco ya Zambia.Mbali na kujiweka vibaya, Yanga pia wameendeleza unyonge kwa timu za Uarabuni kwani wamekuwa wakipokea vipogo mara kwa mara wanapokutana na timu hizo.Mashabiki wa Yanga walikuwa na jazba wakionesha kutofurajia matokeo ya timu yao, kwani wanajua sasa iko katika nafasi finyu ya kusonga mbele.  <topic>: michezo 